Seega töö alkoholi liigtarvitamise vähendamiseks peaks olema üks tervisepoliitika prioriteete. Samas on viimased aastad olnud väga positiivsed, alkoholi tarvitamine on vähenenud. Võimalikuks murekohaks, mida ka poliitikud ja teadlased on ajakirjanduses väljendanud, on see, et me täpselt ei tea, kui palju alkoholitarbimise langusest on pandav sekkumiste tugevnemise ja kui palju majandussurutise arvele. Kui majandus hakkab uuesti tõusma,  siis me ei tea, mida teeb alkoholi tarvitamine. Kui see uuesti suureneb, siis võib-olla peame mingil hetkel tõdema, et rahvastiku tervis hakkab uuesti halvenema. Tulevikus, kui majandus uuesti kasvama hakkab, muutub alkoholipoliitika ja üldse tervisekäitumise tegevuste planeerimine taas olulisemaks.